# SLOVENSKÁ TECHNICKÁ UNIVERZITA V BRATISLAVE

|  |  |  |  |
| --- | --- | --- | --- |
| **7.1/2013-V** | Vedenie STU ukladá vypracovať alternatívny návrh  informačného systému, resp. označenia priestorov Rektorátu  STU. | 04.09.2013 | M. Sokol |
| **11.4/2013-V** | Vedenie STU ukladá v rámci stavby STU v Gabčíkove pripraviť kampaň na predaj s novými podmienkami (nový znalecký posudok), alternatívne zvážiť ponuku na prenájom priestorov. | 04.09.2013 | M. Sokol |

# ZÁPISNICA č. 17/2013

# zo zasadnutia Vedenia STU zo dňa 03. 07. 2013

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Správa o činnosti Útvaru hlavného kontrolóra za rok 2012 (R. Redhammer)
3. Harmonogram rokovaní na I. akademický polrok 2013/2014 (R. Redhammer)
4. Návrh konkrétneho postupu na identifikáciu špičkových tímov a jednotlivcov na Slovenskej technickej univerzite v Bratislave (S. Biskupič)
5. Verejné obstarávanie v podmienkach STU v Bratislave (D. Faktor)
6. Informácia o stave projektov zo ŠF (D. Faktor)
7. Návrh na odsúhlasenie nájomných zmlúv (D. Faktor)
8. Rôzne

Materiál k bodu 5 (Verejné obstarávanie v podmienkach STU v Bratislave) bol na žiadosť kvestora stiahnutý z rokovania. V tejto súvislosti rektor informoval, že 1. júla 2013 bol na webovom sídle STU <https://www.stuba.sk/sk/zamestnancov/vnutorne-organizacne-a-riadiace-normy.html?page_id=5964> zverejnený Príkaz rektora číslo 5/2013-PR „Úprava podmienok verejného obstarávania na Slovenskej technickej univerzite v Bratislave“,  vrátane jeho príloh číslo 1 až 4, ktorý zároveň tým istým dňom aj nadobudol účinnosť.

**PREDLOŽENÉ MATERIÁLY:**

1. Kontrola úloh
2. Správa o činnosti Útvaru hlavného kontrolóra za rok 2012
3. Harmonogram rokovaní na I. akademický polrok 2013/2014
4. Návrh konkrétneho postupu na identifikáciu špičkových tímov a jednotlivcov na Slovenskej technickej univerzite v Bratislave
5. Informácia o stave projektov zo ŠF
6. Návrh na odsúhlasenie nájomných zmlúv

**K BODU1: Kontrola úloh**

Splnené úlohy:

|  |  |  |  |
| --- | --- | --- | --- |
| **11.3/2013-V** | Vedenie STU ukladá v rámci integrácie VC STU a UVP STU vypracovať potrebné dokumenty pre zlegálnenie existencie navrhovanej organizačnej štruktúry (Organizačný poriadok, Rokovací poriadok grémií, nastavenie kompetenčných vzťahov) | 30.06.2013 | D. Faktor, JUDr. Haladejová v spolupráci s príslušnými prorektormi |

Odložené úlohy:

**K BODU 2: Správa o činnosti Útvaru hlavného kontrolóra za rok 2012**

Materiál prezentoval rektor. K bodu bol prizvaný Ing. Malina.

Správa o činnosti Útvaru hlavného kontrolóra sa predkladá pravidelne každý rok.

**UZNESENIE: 17.1/2013-V**

Vedenie STU berie na vedomie Správu o činnosti Útvaru hlavného kontrolóra za rok 2012.

**K BODU 3: Harmonogram rokovaní na I. akademický polrok 2013/2014**

Materiál prezentoval rektor.

**UZNESENIE: 17.2/2013-V**

Vedenie STU schvaľuje Harmonogram rokovaní na I. akademický polrok 2013/2014 s pripomienkami.

**K BODU 4: Návrh konkrétneho postupu na identifikáciu špičkových tímov a jednotlivcov na Slovenskej technickej univerzite v Bratislave**

Materiál prezentoval prorektor Biskupič.

Dokument vyplynul z plnenia hlavných úloh STU.

Diskusia sa viedla ohľadom zverejňovania loga našich zmluvných partnerov na web stránke

STU, čo by mohlo mať pozitívnu spätnú väzbu.

**UZNESENIE: 17.3/2013-V**

Vedenie STU súhlasí s návrhom postupu identifikácie špičkových tímov a jednotlivcov na STU s pripomienkami.

**ÚLOHA: 17.1/2013-V**

Vedenie STU ukladá predložiť návrh na spôsob zverejňovania našich zmluvných partnerov na web stránke STU .

Z: M. Peciar

T: 04.09.2013

**K BODU 5: Informácia o stave projektov zo ŠF**

Materiál prezentoval kvestor.

K bodu bol prizvaný Ing. Jozef Benka, ktorý informoval o stave projektov zo štrukturálnych

fondov EÚ.

**UZNESENIE: 17.4/2013-V**

Vedenie STU berie na vedomie informáciu o stave projektov zo ŠF EÚ a odporúča predkladať

prehľad rizikových projektov pravidelne (napr. na mesačnej báze).

**K BODU 6: Návrh na odsúhlasenie nájomných zmlúv**

Materiál prezentoval kvestor.

**UZNESENIE: 17.5/2013-V**

Vedenie STU ako kolektívny orgán dal predchádzajúci súhlas k uzavretiu nájomných zmlúv a dodatku č. 1 k NZ špecifikovaných v bodoch 1) - 3):

1. NZ s nájomcom Práčovne CENT, s. r. o. /pôvodná z r.2003/, ŠD Mladosť:

nebytový priestor – prevádzkový priestor o výmere 10,87m2, cena za m2 je 41,00€/m2/rok = 445,67 € ročne a spoločné priestory (pomerná časť priestoru chodby a WC) o výmere 1,50m2, cena 7,00 €/m2/rok = 10,50 € ročne t. j. nájomné 456,17 za rok. Doba nájmu je od 01.08.2013 do 31.07.2015. Predmetná zmluva nadväzuje právami a povinnosťami zmluvných strán na nájomnú zmluvu a dodatky k nej, ktoré boli uzatvorené v období rokov 2003, 08, 09 a 10 a  sú explicitne ukončené k 30.06.2013. Tento proces je potrebné uskutočniť po vzájomnej konzultácii s pani JUDr. Haladejovou) z dôvodu korektného zabezpečenia zverejňovania zmlúv v CRZ Úradu vlády SR, keďže zmluva bola uzatvorená ešte pred účinnosťou zákona 176/2004 Z. z. o nakladaní s majetkom verejnoprávnych inštitúcií v znení neskorších predpisov a  zmien a doplnkov a iných právnych predpisov (Obchodný zákonník, Občiansky zákonník, zákon o slobodnom prístupe k informáciám). V znení novej zmluvy je dohodnuté ustanovenie poukazujúce na predchádzajúcu zmluvu spolu s dodatkami, ostatné ustanovenia zmluvy sa nemenia.

1. Nová NZ s nájomcom Ing. arch. Viktor Fuček, Vyšehradská 13, Bratislava Jedná sa o prenájom nebytových priestorov o výmere 18 m2, sklad č. P-129 v novej budove FCHPT v súlade so smernicou 3/2011-N, za účelom využitia ako skladové priestory na činnosť vyplývajúcu mu z ŽR č. 105-28312 ObÚ Ba. Cena za m2 je 20,00€/m2/rok, je v súlade so smernicou 3/2011-N, doba nájmu od 01.07.2013 do 30.06.2016

t. j. celková výška nájomného je 360,00€ za rok

1. Dodatok č. 1 k NZ s nájomcom Ing. Ľubomír Valík, PhD., Bratislava. Dodatkom sa upravuje predmet nájmu, a to: nájomca uvoľňuje miestnosť č. P-24 o výmere 14m2 a prenajíma si miestnosť č. S-32 – sklad v novej budove FCHPT o výmere 46m2. Dodatkom sa tiež predlžuje nájom do 31.12.2014. Nájomné za m2 ročne podlahovej plochy /skladové priestory/ je 20,00 €/m2/rok v súlade so smernicou 3/2011-N,

t. j celková výška nájomného je 920,00€ za rok.

Ostatné náležitosti zmluvy č. 26/2011 R-STU sa nemenia.

**INFORMÁCIE A OZNAMY:**

Rektor

* informoval prítomných, že podpísal menovacie dekréty na riaditeľov regionálnych centier UVP, ktoré im osobne odovzdá
* oznámil, že bol oslovený skupinou podnikateľov z IT priemyslu, ktorí prejavili záujem o rozvojový program v rámci nášho areálu, tzn. hľadajú priestor na svoje ďalšie pôsobenie

Kvestor

* informoval o výsledkoch pripomienkovania Štatútu STU, po konzultácii s MŠVVaŠ SR máme definitívnu verziu, ktorá bude prerokovaná v PAS STU a MŠVVaŠ SR štatút v predloženej podobe zaregistruje

Prorektor Biskupič

* oboznámil členov Vedenia, že počas leta predloží návrh na komisiu pre posudzovanie návrhov do VR STU

Prorektor Peciar

* informoval o zverejnení VO v rámci UVP vo vestníku úradu pre VO

Na záver rokovania rektor zaželal členom Vedenia pekné prežitie letných prázdnin a príjemnú dovolenku.

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **August** | 28.08.2013 | V STU | 9:00 |  |

Zapísala: 04.07.2013 Zápisnicu overil: 04.07.2013

Erika Jevčáková prof. Ing. Marián Peciar, PhD.